
Paginile de față reprezintă un capitol care nu a mai fost inclus în lucrarea 
mea „Zalmoxis, Zamolxis sau Gebeleizis?” Ele explică unele referiri pe care le- 
am făcut acolo. Am intenționat să scriu un studiu detaliat despre modul în care 
anticii concepeau relația dintre Pythagoras, esenieni și daci, dar o serie de 
evenimente au împiedicat acest lucru. Definitivarea studiului va avea loc poate 
cândva, la o dată pe care, cel puţin deocamdată, nu o pot prevedea. Este totuşi 
posibil ca notele acestea - subliniez încă o dată, doar un material pregătitor - să-i 
intereseze pe unii cititori. 


T. FLAVIUS IOSEPHUS - PREOTUL ISPITIT DE EREZIA ESENIANĂ 


Ioseph, fiul lui Mattathia, a avut un destin cu adevărat ieşit din comun. A 
fost, rând pe rând, unul dintre clericii Templului din Ierusalim, politician, şef al 
rebelilor din Galileea, general nenorocos, prizonier al romanilor, apoi prieten și 
protejat al împăraţilor Flavieni, pentru a rămâne în memoria colectivă - în primul 
rând - drept principalul cronicar al războiului iudeo-roman din sec. |. 


Pentru istoria Daciei pre-romane el este important datorită unei singure fraze 
din lov5aixn ApyoroAoyia asupra căreia voi stărui imediat. Pentru a o putea 
înţelege mai bine decât până acum trebuie să o privim însă pe fundalul operei şi 
vieții lui loseph. 


Flavius losephus a scris patru lucrări: Istoria războiului iudeilor împotriva 
romanilor, Antichități iudaice, Contra lui Apion şi o autobiografie -Viaţa. Toate 
prezintă pentru cititorul de astăzi o serie de dificultăți importante, pe care nu le pot 
discuta aici, după cu nu este nici locul să abordez pe larg conţinutul operei sale; 
consider însă necesar să mă opresc mai întâi asupra unor capitole din această 
insolită autobiografie. 


„Este unul din paradoxurile istoriei că (...) exemplul desăvârșit de 
autobiografie romană înainte de Augustinus a fost scris în greacă de cel mai ieşit 
din comun dintre cetățenii romani - chiar dacă acesta este un supraviețuitor de 
clasă mondială: Flavius losephus. (...) Viaţa lui losephus a căpătat o importanță 
disproporționată faţă de meritele ei literare. Greaca era pentru el a doua sau a 
treia limbă şi - mai rău - se pare că a dat gata în mare grabă această istorie 
personală”, scrie un editor al operei lui losephus!. 


Viaţa reprezintă de fapt un apendice la Antichităţi şi nu poate fi judecată în 
afara acestei legături. losephus ţine să își impresioneze cititorii la încheierea celei 
mai importante opere pe care a scris-o -„douăzeci de cărți cu 60.000 de rânduri”. 
Datarea şi motivaţia au constituit subiect de aprinse dezbateri. Pentru o parte din 
probleme S. Mason a oferit soluţii care ţin de literatura comparată, deși continuă să 
existe unele dificultăți - de ex. privind datarea lucrări: fie după anul 93, fie după 
100. 


Pentru problema în discuţie aici, sunt importante paragrafele referitoare la 
educația şi perioada adolescenţei lui losephus. Potrivit spuselor sale, el s-a născut 
în primul an de domnie al împăratului Caligula (37/38), iar la încheierea 
Antichităților menţiona că în anul al treisprezecelea al domniei lui Domițian 
(93/94) avea 56 de ani. Părinții săi erau de origine distinsă, echivalată de el cu 
nobilimea romană. Tatăl ar fi făcut parte din prima familie de preoți din cele 24 
care slujeau pe rând la Templu, iar mama ar fi fost o descendentă depărtată a 
dinaștilor Hasmonei. losephus s-ar fi distins încă din copilărie prin inteligență și 
înclinarea spre studiul legii tradiționale. 


Adolescentul losephus a fost interesat în cel mai înalt grad de cunoaşterea 
sectelor din vremea sa. Prin naştere el aparţinea unei familii de farisei, dar pe la 16 
ani începe să cerceteze sectele saduceilor şi esenienilor, pentru ca apoi să devină 
discipolul unui anume Bannus, care ducea o viaţă de sihastru extrem de severă. 
Este interesantă ambiguitatea temporală voită a textului: losephus studiază în trei 
ani doctrinele celor trei şcoli, dar petrece tot trei ani alături de Bannus. Sunt două 
serii de evenimente concomitente, ne lasă să înțelegem textul, pentru că la vârsta 
de 19 ani losephus se întoarce printre fariseii din Ierusalim. Deși până la urmă a 


1 V. Steve Mason, Introduction to the Life of Josephus, în Flavius Josephus-Translation and 
Commentary. Edited by Steve Mason, vol. 9, Ed. Brill, Leiden-Boston-Kâln, 2001, p. xiii. 


revenit în secta familiei sale, losephus a rămas foarte apropiat de esenieni. Dovada 
cea mai bună o constituie identitatea sau cel puţin foarte marea asemănare dintre 
varianta textelor biblice agreată de Iosephus și cea descoperită în peșterile din 
Qumran. La fel cu esenienii, losephus face preziceri - celebră fiind prorocirea 
făcută lui Vespasian - şi se laudă cu vise premonitorii. Dacă Bannus a fost real, şi 
nu avem motive serioase pentru a ne îndoi de existenţa lui, acesta reprezenta o 
formă extremă a sectei eseniene. Soluţia matematică şi logică este că losephus nu a 
revenit în rândul fariseilor la 19 ani, ci mai târziu, aproape de plecarea spre Roma 
(care s-a petrecut pe când avea 26 de ani, adică în anul 63-64). Foarte probabil că 
rostul ambiguităților din text privind perioada dintre 16 şi 19 ani este de a face 
imposibil de stabilit dacă losephus a fost admis printre esenieni. După toate 
probabilitățile nu a depus jurământul”, ceea ce nu l-a împiedicat să rămână un 
simpatizant foarte activ al sectei. 


Pentru losephus esenienii reprezintă - întotdeauna şi în orice situație - 
depozitarii arhetipali ai tuturor virtuților culturii sale. Secta este prezentată în 
repetate rânduri, în special în Istoria războiului iudeilor împotriva romanilor, dar 
pentru moment interesează fragmentul 18,1,5=18,18-22 din Antichităţile iudaice: 


„În schimb, esenienii sunt de părere că toate trebuie să rămană in seama proniei 
divine. Ei cred în nemurirea sufletului şi răsplata dreptăţii li se pare bunul suprem. 
Când trimit ofrande templului, nu aduc şi jertfele cuvenite, deoarece au mijloace 
de purificare mult mai sfinte. De aceea, nu li se ingăduie să intre in templu şi au 
ceremoniile lor religioase. Sunt oameni cu moravuri exemplare şi se indeletnicesc 
cu agricultura. Mai presus de toţi cei ce-şi atrag laudele prin propria virtute, 
esenienii merită să fie admiraţi pentru dreptatea lor, prea puţin cultivată de greci 
sau de barbari, câtă vreme ei o respectă nu de scurtă vreme, ci de mulţi ani în 
urmă. Ca atare, au acţionat în aşa fel ca nimic să nu-i impiedice să-şi folosească 
bunurile in comun, incât bogaţii nu se bucură mai mult de averea lor decât cei ce 
nu posedă nimic. Sunt vreo patru mii de oameni care fac acest lucru. Nu vor să 
audă de soţii şi nici să aibă slujitori, socotind că s-ar dovedi nedrepţi faţă de 
ultimii şi că cele dintâi sunt certăreţe, aşa că ei trăiesc separat şi se ajută unii pe 


a Josephus nu a renunţat niciodată la bunurile pământești; în finalul Vieţii arată el însuşi că 


stăpânea proprietăţi în provincia ludeea, scutite de taxe prin bunăvoința împăraților Flavieni. S-a 
căsătorit de cel puțin două ori; de prima soție, cu care avusese copii, a divorţat pentru a se 
recăsători. A treia relație a fost cu o captivă, aparent la insistența lui Vespasian. Nu se ştie dacă a 
avut o primă soție înainte de prizonierat. Pentru jurământul depus după 3 ani de noviciat, v. 
Flavius losephus, /st., 2,8,7. 


alții. Pentru administrarea veniturilor obținute din munca câmpului, işi aleg 
oameni cinstiți din randul preoților, care le procură provizii şi le pregătesc hrana. 
Ei işi duc viaţa in felul acesta şi traiul lor seamănă cu cel al dacilor care _se 


numesc Polişti.” 


SEA, : A a = sr . 3 
Aceasta reprezintă o variantă tradițională a traducerii textului grec. Textul grec 
corespunzător din ediția lui B. Niese este următorul: 


Za 6E ov5tv napniiayuevoc, GAA Ori uAMOTA EupEpovTEG AOKGV TOiG NAEiOTOIG 
devyop&vorc.* 


Dificultatea o reprezintă ultimele trei cuvinte: roic IlAgioTo1g Aeyouevorc. 
Deoarece ele înseamnă „celor numiţi Cei Mulţi” - ceea ce nu pare a avea sens în 
contextul respectiv - interpretările au avut în vedere în special găsirea unor 
conjecturi care să-l facă inteligibil prin raportare la alte izvoare antice. 

În general s-a preferat corectarea cuvântului mAsioTow în KTIOTOLG > 
noMoTaig. Ortelius a propus forma KTiorog, pornind de la Geografia lui Strabon, 
Scaliger a înlocuit-o cu sinonimul noioroic”, iar B. Niese se gândea la pilleatis 
după Getica lui lordanes. 

IloMoraig a rămas forma general acceptată în istoriografia românească, 
începând cu Vasile Pârvan şi până astăzi. Această corectură nu face textul mai clar 


* Fraza subliniată reprezintă singura menţiune a dacilor făcută de losephus în Antichităţi; o a 
doua, în Istoria războiului... 1,16,4 <369>, se referă doar la atacurile dacilor împotriva 
imperiului. 

+ FHDR 1, p. 412 are varianta 8'00... eupepeic Svrec... Ilodiororg după ediţia Imm. Bekker pe 
care o reproduce. Despre cât de diferit se poate înțelege această frază vorbeşte de la sine 
traducerea din ediția Didot, vol. 1, Paris 1865, p. 695:,,Vivunt omnes uno eodemque modo, et 
quam maxime referunt Dacas qui Polistae appellantur.” Discutând acest pasaj şi referința la 
„întemeietorii” din rândul dacilor, Joan E. Taylor recunoaşte în The Essenes, the Scrolls and the 
Dead Sea, University Press, Oxford, 2012, p. 97, n. 140 că „secțiunea finală (22) este plină de 
dificultăţi, iar versiunea redată aici reflectă codicele greceşti fără amendamente din epitome.” 
Autoarea citată admite că „the curious final comment on the question about the Dacians in the 
Ant. 18:22 has been particulary hard to fathom... Where did Josephus found such a titbit is 
anyone's guess, and it is often considered simply a copist's blunder...” Joan Taylor înclină să 
accepte legătura cu Pleistoros, totuși încheie referința scriind: „At any rate, since this makes 
good sense, it seems unnecessary to amend the text"'(ibid., pp. 101-102). 


SH. Daicoviciu susținea că respectivele forme ar alterna în manuscrise, v. Dacia..., p. 87, însă 
NICI KTIOTOIG, Nici TOAMOTOIG nu se regăsesc în manuscrisele Antichităţilor iudaice; v. ed. Niese, 
vol. 4, p.144. 


şi îl raportează la Strabon. Dar dacă este evident că Flavius losephus a citit Istoria 
„cappadocianului Strabon”, pentru că o afirmă el însuşi, nu avem nicio dovadă că a 
folosit și Geografia acestuia; mai mult, am arătat în alt loc* că sensul real al 
cuvântului KTioTng =,întemeietor” nu poate fi sinonim în cazul nostru cu 
NOAMOTIG=, întemeietor al unei cetăți”. 

Orientalistul A. Dupont-Sommer a observat că epitetul „Cei Mulţi” apare 
frecvent în textele eseniene de la Marea Moartă şi propunea să se citească 
„saduceilor” în locul  „dacilor”, dar, după cum observa lon-Horaţiu Crişan”, 
AakGv apare în toate manuscrisele şi nu poate fi înlocuit. 

O altă conjectură a fost susţinută încă de Tomaschek. Pornind de la numele 
zeului trac Pleistoros, menţionat de Herodot, ea vede în micioroig adoratorii daci 
ai respectivei divinități; teoria a fost preluată în articolul referitor la Pleistoros din 
RE * şi reformulată de Jean Gag6. Eu consider că este extrem de riscant să 
introducem în discuţie zeități care nu au fost atestate niciodată - nici de către 
autorii antici, nici prin inscripții provinciale din epoca romană - a fi venerate în 
spaţiul dacic. 

Respingând atât interpretările lui Dupont-Sommer, cât şi cele ale lui Jean 
Gag6, Eugen Lozovan a propus o soluţie destul de complicată, sprijinită pe 
considerații filologice şi interpretări filosofice, presupunând un cuvânt dacic 
neatestat -*pleiskoi=purtători de căciulă - care ar desemna o grupare de 


; e ee dea A Ă sata .>>9 
„celibatari şi vegetarieni, purtând pilos-ul ca nobilii daci” 


Aşadar, până acum au fost preferate conjecturi care se sprijineau pe textul lui 
Strabon sau care porneau de la idei preconcepute. După părerea mea, trebuie să 
luăm în calcul următoarele: 


1. Aceste corecturi ipotetice nu au ușurat înțelegerea textului, deci este mai bine să 
păstrăm forma manuscrisă ajunsă până la noi. 
2. Aakv nu poate fi eliminat din frază. 


3. Există o mare probabilitate ca riziororg să fie traducerea greacă a epitetului 


h'rbbym=,cei mulţi/numeroşi” 0 folosit de sectanţii care au scris textele 


descoperite lângă Marea Moartă. Ar fi greu, în absenţa oricărei probe materiale, să 


SV. Staicu C-R, Zalmoxis... pp. 85-86. 

7 Crişan I.-H., Spiritualitatea..., pp. 393-394; ibid. părerea lui H. Krause care citeşte „sacii 
budiști”; v. şi EAIVR 3, p. 327 s.v. pleistoi (articol de I.-H. Crişan). 

SA RE, 21.Band, 21. Halbband, coll. 212-213, articol de G. Kazarow. 

” Lozovan Eugen, Dacia sacră, Bucureşti, 1999, p. 26. Zoe Petre observă, pe bună dreptate, că 
„Nici reconstituirea lui Lozovan... nu e pe deplin convingătoare”; v. Zoe Petre, Practica..., p. 
232. 

10V. de ex. „cei Mulţi” în Regula Comunităţii, col. VI-VII, în DSS, pp. 82-80. 


se demonstreze existența zeului Pleistoros în Dacia, el fiind atestat doar în SE 
zonei trace. 
4. Eforturile depuse pentru înţelegerea acestei fraze nu ţin seama de faptul că 
losephus vorbea o greacă aproximativă, deşi s-a silit să își îmbunătăţească 
cunoștințele. EI însuşi scrie la începutul Anfichităţilor: 
„O bună bucată de vreme, aşa cum păţesc cei ce se înhamă la o sarcină deosebit 
de grea, m-a năpădit o anumită delăsare şi lene, având de tradus atât de multă 
materie într-o limbă din altă țară, străină mie. ” 

Spre sfârşitul cărții se arată însă destul de mulțumit de progresul său întru 
cunoașterea elinei: 
„Cutez să afirm acum, la încheierea lucrării de faţă, că, oricât ar fi vrut, nimeni 
altul, fie iudeu, fie străin, n-ar fi fost în stare să-i redea cu fidelitate conţinutul pe 
înțelesul grecilor. Căci compatrioții mei pot să confirme faptul că sunt 
desăvârşitul cunoscător al tradiţiilor ţării mele; totodată, după ce mi-am însuşit 
temeinic regulile gramaticale, am învăţat limba greacă, pe care n-o vorbesc fără 
cusur, lucru de altfel neîngăduit de datinile patriei noastre. La noi nu sunt bine 


văzuți cei ce cunosc mai multe limbi şi pun preț pe frumuseţea stilului, deoarece 
arta asta nu este bunul comun al oamenilor liberi, stând şi la îndemâna 
sclavilor.” 

losephus avea ca limbă maternă aramaica, fiind preot cunoştea obligatoriu și 
ebraica biblică, iar anumite automatisme persistau fără îndoială atunci când vorbea 
în greacă, prin urmare nu avem cum să ne așteptăm la o frază perfectă în scris. 

Primul cuvânt din textul nostru este predicatul, iar ultimele trei constituie o 
sintagmă la dativ cu rol de complement indirect. Dar propoziția ebraică tipică 
începe cu predicatul şi se încheie cu complementul indirect”. Adverbul 
napniiayuEvog provine din participiul perfect pasiv al verbului rapaiidooo, care 
este intranzitiv când are sensul de „straniu, ieşit din comun”!5. Scopul propoziției 
era de a sublinia că esenienii nu aveau un mod de viaţă straniu, diferit de al altor 
populaţii. Aceste fapte arată că, în intenţia lui losephus, Toi TAeioTo1G AEyouEvor 
nu se referea la Aakv. Presupunând că losephus a încercat -fără să reuşească -să 
creeze o „perioadă” retorică, putem să modificăm punctuaţia frazei și obținem: 


Zâo 5& ovâtv nupnădayuevos, "Il 63/58 uălora EupEpovrec Aakâv, “Il'7oîc 
IlieioTo1 AeyouEvorg 


'! Iosephus, Ant. Introducere,2, 7 şi 20,11,2,=20,262-264. 
12 V. Pr. conf. Const. Oancea, Curs de limba ebraică biblică, Ed. Alma Mater, Sibiu, 2006. 
15 V. Bailly, pp. 1468 şi 1488. 


cu sensul aproximativ: „Sunt (şi alți oameni) care trăiesc la fel cu cei numiţi „Cei 
Mulţi '=esenienii; se aseamănă cu ei mai ales o parte dintre daci”. 

Desigur că nu este o soluție ideală, în niciun caz una definitivă; ea rezolvă 
totuşi o parte dintre problemele pe care alte ipoteze nu le pot ocoli. După părerea 
mea, doar reconstituirea fragmentului în aramaică sau ebraică ar putea da un sens 
limpede acestei exprimări evident defectuoase în forma sa greacă. 

S-au construit prea multe teorii speculative pornind de la un singur cuvânt, 
dintr-o frază scoasă din context, care a căpătat astfel o semnificaţie 
disproporționată. Indiferent însă de rezolvarea acestui pasaj dificil, paragraful 
18,18-22 râmâne important pentru noi, deoarece din ansamblul său reiese intenția 
lui losephus de a crea cititorului impresia unei strânse corespondențe între asceţii 
esenieni și oamenii evlavioşi din Dacia. 

Pentru a-i înțelege motivele trebuie să ne reamintim că Flavius losephus își 
scrie Antichităţile în ultima parte a domniei împăratului Domițian; cartea a XVIII-a 
este în mod sigur scrisă în timpul sau imediat după războiul cu dacii lui Decebal'”. 
Este semnificativ că, într-un text în limba greacă, losephus nu folosește cuvântul 
geți. Atunci dacii reprezentau termenul de referință, fiind cunoscuţi tuturor, în timp 
ce religia iudeilor, cu atât mai mult varianta unei secte a ei, rămânea exotică şi 
distantă. Punctul de pornire putea să nu fie Geografia; losephus ar fi putut folosi 
informaţii provenind de la Poseidonios, din Biblioteca istorică - unde găsea o 
paralelă între Moise și Zalmoxis - sau textul comun utilizat de Diodor din Sicilia şi 
Strabon. Este de la sine înţeles că, trăind în anturajul imperial, losephus a cunoscut 
o serie de fapte suplimentare privind cultura dacilor, care l-au determinat să facă 
această comparaţie. 

Dacă în secolul I dacii reprezentau termenul cunoscut al ecuației, astăzi 
situația s-a inversat: cunoaștem mai multe lucruri despre sectele ebraice decât 
despre geto-daci. Să vedem prin urmare cine erau „esenienii” şi ce anume din 
modul lor de viață s-ar putea regăsi la oamenii cucernici din Dacia. 


14. şi E. Lozovan, op. cit., pp. 22-23. 


TREI MANIERE DIFERITE DE A FI „ESENIAN” 


Literatura privind esenienii are dimensiuni copleșitoare, greu de dominat de 
către o singură persoană. Interesul specialiştilor, dublat de acela al publicului larg, 
se datorează în special textelor cunoscute drept „manuscrisele de la Marea 
Moartă”, asociate, ipotetic, încă de la început cu această misterioasă sectă iudaică. 
Studiul acestor fragmente - păstrate astăzi într-un muzeu construit special - s-a 
constituit într-o ramură de sine stătătoare a filologiei clasice”. Este imposibil să 
prezint aici în detaliu discuţiile contradictorii dintre specialiști sau ipotezele nou 
apărute, toate arătând că ne aflăm departe de o rezolvare a diverselor probleme; 
sunt nevoit, așadar, să mă limitez la o schiță foarte generală. 


Philon din Alexandria este primul autor care descrie viaţa celor numiţi de 
către el 'Eoooior. Lucrarea sa Fiecare om virtuos este liber” reprezintă partea a 
doua, singura care a ajuns până la noi, dintr-un diptic retoric care opunea oamenii 
lipsiți de moralitate - sclavi ai pasiunilor josnice - celor virtuoşi. Pe parcursul 
discursului său, Philon prezintă mai multe exemple de oameni cu viață exemplară: 
Moise, cei şapte înţelepţi ai Greciei, Magii perşi, gymnosophiști=yoghinii indieni, 
pentru a insista apoi asupra acestor 'Eooaior (paragrafele 75-91). 

Esseii sunt adepții vieţii la ţară, pentru a se feri de nedreptatea ucigătoare de 
suflete care stăpâneşte oraşele. Dispreţuiesc averile, dar sunt foarte activi - lucrează 
pământul sau sunt meșteșugari - astfel încât îşi asigură cele necesare traiului lor, în 
mod voit extrem de simplu. Nu au nici aur sau argint, nici nu fac comerţ. Nu 
admit sclavia pentru că încalcă starea naturală a umanităţii. Sunt pacifişti și nu 
admit armele. Pentru Philon esseii reprezintă modelul de viaţă filosofică activă, dar 
el ține să sublinieze că studiile lor sunt axate pe etică şi legea divină. Se disting 
prin dragostea de Dumnezeu și păstrarea purității religioase=evitarea pângăririi. 

Philon ţine să sublinieze în mod deosebit faptul că esseii au toate bunurile în 
comun: case, haine, hrană - mesele fiind luate în comun. Deoarece toate veniturile 


15 Pentru cititorul român continuă să fie utile articolele scrise de Constantin Daniel, deşi poartă 
amprenta epocii în care au fost publicate. De altfel, unele dintre ipotezele orientalistului român 
au fost acceptate pe plan internaţional, v. de ex. Joan Taylor, The Essenes..., p. 116, n.16. 

'* Titlul original Ilepi Tov navro onovâoutov edevOepov ewou; titlul latin tradiţional: Quod omnis 
probus liber sit, citatele după Philo, ediţia Loeb, vol. 9. 


lor sunt puse în tezaurul comunității, bolnavii și bătrânii au asigurate îngrijirile 
cuvenite. 

După cum se vede, în acest mic tratat Philon nu se spune nimic despre 
interzicerea căsătoriei. Afirmația apare însă în textul cunoscut sub numele de 
Hypothetica, păstrat fragmentar în cartea Praeparatio evangelica a lui Eusebiu din 
Caesarea (paragrafele 8,11,1-18): 

„Mai mult decât atât, ei (=esseii) se feresc de căsătorie, atât pentru că o văd 
ca pe unica sau cea mai mare primejdie pentru continuarea vieţii în comunitate, 
dar şi pentru că ei practică abstinenţa.” Femeia este prin definiție egoistă, geloasă, 
manipulatoare, îşi ademenește bărbatul cu farmecele ei (yonretouc) şi se poartă ca o 
actriță, iar după ce naște copii devine şi mai dominatoare. Deoarece grija pentru 
soție şi copii este naturală, bărbatul va face din ei principalul obiect al atenţiei sale, 
se va schimba în raport cu ceilalți membrii ai comunităţii „trecând de la libertate 
la sclavie”. Este important de amintit că în acest fragment esseii sunt persoane 
mature care se îndreaptă spre bătrâneţe. 

Dacă 'Eooaio: sunt eroii - la propriu - care ilustrează viaţa activă, filosofii 
vieţii contemplative sunt reprezentaţi de Oepanevrou, sectanți evrei de lângă orașul 
natal al lui Philon, Alexandria Egiptului. Tratatul consacrat în întregime lor are de 
altfel titlul Despre viața contemplativă. Similitudinile cu esseii sunt atât de mari 
încât mulți istorici îi consideră doar o variantă locală a acestora. Trebuie remarcată 
prezența în rândul therapeuţilor a adeptelor, vestale vârstnice care participă 
inclusiv la banchetul ritual din fiecare sâmbătă. 

Pliniu cel Bătrân consacră esenienilor un scurt pasaj din Istoria naturală 
(5,1573) 

Pe malul apusean <al Mării Moarte>, dar ținându-se departe de miasmele 
ei, se refugiază essenii, un neam unic şi de mirare pentru toate celelalte 
<populaţii> de pe lume. Ei trăiesc fără nicio femeie, deoarece au renunţat la 
toate plăcerile dragostei, fără bani, în tovărăşia palmierilor. Mulțimea lor renaşte 
în fiecare zi prin cei care se alătură felului lor de trai, sătui de oboseala vieții şi 
bătuți de valurile sorții. Astfel - spun un lucru de necrezut - timp de mii de 
generații'“ acest neam a trăit veşnic, fără să se nască într-însul cineva: atât de 


rodnică este pentru ei căinţa celorlalți. 


!7.V. şi discuţia textului lui Plinius cel Bătrân la Joan Taylor, On Pliny, the Essene Location and 
Kh. Qumran, în Dead Sea Discoveries, 16 (2009) ed. Brill, p. 1-21 - extras pe academia.edu. 
Erorile de orientare geografică din Istoria Naturală sunt caracteristice pentru descrierea unui loc 
de către cineva care nu l-a cunoscut de visu.. 

5 vita per saeculorum milia - incredibile dictu -gens aeterna est, in quo nemo nascitur”; 
saeculum poate însemna atât „secol”, cât şi „generaţie”, acest sens fiind mai logic aici. 

Mai jos de ei, a fost cetatea Engada, altădată a doua doar după Ierusalim 
în ce priveşte rodnicia pământului şi crângurile de palmieri, dar acum doar o 
ruină pârjolită. 


De unde provin informaţiile lui Pliniu? El nu a participat la războiul cu 
iudeii, dar făcea parte din cercul de prieteni foarte apropiaţi ai împăraților 
Vespasian şi Titus, acestuia din urmă fiindu-i dedicată Istoria naturală. Acolo însă 
se afla și Josephus, principalul expert în domeniul sectelor iudaice al curții 
imperiale; direct sau indirect, el îi putea transmite această informaţie lui Pliniu cel 
Bătrân. 


După cum am arătat deja mai sus, losephus este apologetul esenienilor”": 


„Mai presus de toţi cei ce-şi atrag laudele prin propria virtute, esenienii merită să 
fie admiraţi pentru dreptatea lor, prea puţin cultivată de greci sau de barbari, câtă 
vreme ei o respectă nu de scurtă vreme, ci de mulţi ani în urmă”, a Scris el în 
Antichităţi. Scopul său evident este să creeze o imagine hiperbolizată, eroică, a 
membrilor acestui grup şi de aceea trebuie să îi privim cu multă precauţie 
afirmaţiile. Să nu uităm că Flavius losephus scrie pentru elita intelectuală a 
imperiului, nu pentru evrei, ceea ce explică accentul pus pe prezentarea fariseilor, 
saduceilor şi esenienilor drept „școli filosofice”. Pornind de aici, unii cercetători - 
de exemplu Steve Mason şi Joan Taylor - au ajuns la concluzia că ar fi mai curând 
vorba de trei școli de interpretare a legii religoase în cadrul Templului din 
Ierusalim. Se trece cu vederea prea uşor, am impresia, peste o afirmaţie esențială a 
lui losephus: „esenienii... când trimit ofrande templului, nu aduc şi jertfele 
cuvenite, deoarece au mijloace de purificare mult mai sfinte. De aceea, nu li se 
ingăduie să intre in templu şi au ceremoniile lor religioase”. Respingerea 
esenienilor de la participarea la ritualul desfăşurat în templu îi defineşte ca sectanți, 
iar afirmaţia „deoarece au mijloace de purificare mult mai sfinte” apare cu totul 
surprinzătoare, deoarece losephus este el însuşi unul din preoții templului. 

Flavius losephus evită să arate fracturile sectante din religia sa; totuși în 
secolul întâi existau în ludeea multe facțiuni religioase - conform unei afirmații 
celebre existau chiar 24 de secte. Să nu uităm că în secolul I pe lângă anticii 
samariteni, apăreau, de exemplu, mandeenii”! şi creştinii. Logica lui Flavius 


19 Joan Taylor corectează în: Ierichon. 

* Nu sunt convins că Nicolaos din Damasc l-a influenţat pe losephus - aşa cum sugerează Joan 
Taylor, p.8, n.16 - deoarece acesta din urmă a fost în contact direct cu secta şi în mod sigur ştia 
mai multe despre ea decât a relatat, chiar dacă nu a depus jurământul esenian. 

”! Pentru mandeeni v. Const. Daniel, Scripta aramaica. 


losephus șchioapătă atunci când afirmă că preoții sunt adepţii fie ai fariseilor, fie ai 
esenienilor, deoarece - dacă facem un calcul simplu pornind chiar de la spusele 
sale - numărul adepților celor două şcoli de interpretare reprezintă, la un loc, doar 
jumătate din numărul imens al preoţilor”. 

În acest context, consider că insistența istoricului iudeu asupra celibatului 
esenienilor este doar o parte din imaginea de super-eroi pe care le-o construieşte în 
ansamblul scrierilor sale. Esenienii își pot domina nevoile fiziologice, prin urmare 
îşi domină şi sexualitatea. Atunci când revine cu picioarele pe pământ, Flavius 
losephus trebuie să recunoască, totuşi, că există esenieni care se căsătoresc; este 
interesant că mariajul pare să fie unul „de probă” până când soţia îşi demonstrează 
fertilitatea”, dar poate şi devotamentul față de practicile sectei, aici fiind locul 
unde se descrie participarea femeilor la băile rituale. 

Descoperirea acum 75 de ani a manuscriselor de la Marea Moartă a 


complicat şi mai mult problema. Dacă pentru mult timp identificarea autorilor 
respectivelor texte cu esenienii lui Plinius şi losephus a fost o axiomă, astăzi 
lucrurile sunt privite mult mai nuanţat, certitudinea absolută de altă dată a dispărut, 
iar discuţiile dintre specialişti sunt aprinse. Argumente divergente sunt aduse 
pornind de la aceleași texte, interpretate din unghiuri diferite, deoarece conţinutul 
manuscriselor nu poate fi adus la un singur numitor comun, ci le clasează în 
grupuri distincte. Există cel puţin trei cauze obiective: depozitul de la Qumran s-a 
format într-un interval lung de timp; cronologia manuscriselor nu poate fi stabilită 
în mod indiscutabil; pe parcursul timpului secta a evoluat, astfel încât şi-a 
modificat unele precepte, poate chiar s-a fragmentat în curente secundare, conform 
unui traseu comun tuturor cultelor dizidente. 


Totuşi, dacă prezentăm identificarea grupului de la Qumran cu esenienii 
doar ca o ipoteză de lucru şi nu drept un fapt deja stabilit, teoria rămâne încă foarte 
plauzibilă şi preferabilă celorlalte”. EDSS prezintă 35 de caracteristici comune 


22 20 000 de preoţi, 6 000 de farisei + 4 000 esenieni + saducei (număr infim)=10 000; 

25 Cele „trei purificări” din text au fost interpretate fie ca trei purifcări periodice, fie ca trei 
purificări după trei naşteri succesive. 

+ V. Joan Taylor, On Pliny..., pp. 19-21: „But the fact remains that Essenes may have lived at 
Oumran even if there is not a single incontestable archaeological indicator of their presence 
(though 1 think there are some of these)... With the ruins of Qumran, once the issue of 
contemporaneity was established by archaeological investigations, this site also was validly 
considered as being potentially an Essene habitation, especially as some of the site's features 
are consistent with this interpretation, though it has become the only site in the minds of some.” 
Autoarea pledează convingător pentru integrarea  Qumran-ului într-o zonă eseniană 
cuprinzătoare:,, A return to the former concept of an Essene region would enable scholars today 


între descrierile făcute de Iosephus şi faptele atestate de principalele manuscrise de 
la Marea Moartă, faţă de numai 8 diferenţe majore”. 


Printre neconcordanțele aduse în discuţie de diverși specialişti, trei sunt 
importante pentru discuţia de faţă: 


- losephus nu menţionează niciodată comunitatea de la Qumran, nici 
depozitul de cărți de acolo; 


- Tosephus utilizează doar numele „esenieni”, cuvânt neîntâlnit în 
manuscrise, unde se foloseşte în general termenul y A d (vocalizat yahad) cu sensul 
de „cei care sunt împreună, comunitatea”; 


- în textele păstrate nu există o condiţie explicită privind celibatul membrilor 
sau interzicerea prezenţei femeilor. 


Faptul că Flavius losephus nu se referă specific la acest sit““ nu este 
surprinzător, nici un argument peremptoriu. Aşa cum sublinia pe bună dreptate 
Steve Mason, losephus prezintă întotdeauna selectiv faptele așa cum vrea, când 
vrea şi unde vrea pe parcursul scrierilor sale. Istoria lui Flavius losephus este și 
literatură epică, astfel că lucruri pe care noi am dori să le cunoaştem în detaliu nu 
figurează neapărat și pe lista lui de priorități. Totuşi, el menţionează că esenienii 
„cercetează cu o neobișnuită râvnă strămoșeştile scrieri; îndeosebi, ei extrag din 
ele ceea ce au nevoie trupul şi sufletul: iată de ce studiază ei scrierile pentru a afla 
lecuirea bolilor cu ajutorul rădăcinilor medicinale și calităţile pietrelor”, ceea ce 
implică şi existenţa unor scriptoria, deoarece în antichitate nu exista o altă 


to move on from a polarization of conceptualizations regarding the Essene locality, and the 
Essenes themselves, without demanding exceptional proof that archaeology may not be able to 
provide with certainty”. 

* EDSS, pp. 428-430, s. v. Josephus. 

* Şi Joan Taylor, On Pliny..., p. 17 consideră că: „Unlike Pliny, neither Philo nor Josephus 
place the Essenes by the Dead Sea, but have them in Judaea generally, but since Judaea is 
included in the area Pliny specifically defines as Essene, the evidence is not remotely 
contradictory... Of course, Philo and Josephus may well have known of Essenes most especially 
living by the Dead Sea in Judaea and simply omitted any detailed identification of them there to 
guard against the negative associations it could have created”, deoarece Marea Moartă avea 
renumele de a fi periculoasă pentru sănătate. 


modalitate de multiplicare. Am arătat mai sus că, după părerea mea, losephus este 
cel care i-a furnizat lui Pliniu datele despre esenieni, deci şi despre localizarea lor. 


Punctul nevralgic îl reprezintă într-adevăr afirmaţiile despre celibatul 
esenienilor. Să nu uităm însă că adolescentul losephus nu a avut acces la ultimele 
secrete ale sectei, deoarece pe când era încă „novice” el se alătură ascetului 
Bannus, care îl influenţează cu vederile sale deosebit de austere. Imaginea eroizată 
pe care o creează Flavius losephus esenienilor este probabil tributară şi versiuni 
târzii din Aypothetica lui Philon, filosoful alexandrin folosind aici el însuşi altă 
sursă decât în Fiecare om virtuos este liber. 


Avem aşadar în faţă contrastul dintre o imagine idealizată la extrem - cea 
prezentată de Philon şi de losephus - şi o realitate concretă: manuscrisele. 


Pentru istoria dacilor este importantă tocmai această viziune pe care 
istroricul evreu dorea să o impună despre esenieni, deoarece ea reprezintă, de fapt, 
termenul lui de comparaţie. 


Făcând o paralelă în special cu imaginea geților construită independent de 
Strabon observăm următoarele trăsături comune: 


- atât esenienii cât şi dacii sunt comparaţi cu discipolii lui Pythagoras; 


- în ambele grupuri există persoane care fac preziceri exacte - de altfel „esenian” 
pare să fie un termen de respect folosit de cei din afara sectei, având sensul de 
„prezicătorul”; 


- Zalmoxis, Decaineos şi urmașii lor sunt prezicători ai regelui, la fel cum 
esenianul Manahem era al regelui Herodes, iar influenţa lor este extraordinară; 


- aceşti oameni pioşi au ca preocupări principale astrologia şi cercetarea plantelor 
tămăduitoare; 


- atât sacerdoţii daci cât şi esenienii fac parte din societăți inițiatice, preponderent 
sau exclusiv masculine, cu tabuuri alimentare, mese comune şi au o atitudine cel 
puțin ambiguă față de căsătorie; 


- există o doctrină asemănătoare despre sufletele virtuoase care ajung în tărâmuri 
minunate, comparabile cu Insulele Fericiţilor. 


Doar acestea sunt aspectele pe care suntem îndreptățiți să le considerăm 
similare, deoarece avem un început de dovadă în alte izvoare. Nu putem extinde 
însă paralelismul spre alte zone, pentru care nu avem informaţii antice, pornind 
doar de la faptul că o anumită situaţie există la esenieni, ceea ce ar implica automat 
şi prezența ei la daci. De aceea, nu putem susține că la geto-daci ar fi existat 
proprietatea comună și folosința în comun a bunurilor, tot aşa cum nu putem 
presupune existența băilor rituale zilnice sau folosirea celebrei căzmăluțe în lhpsa 
oricăror dovezi arheologice sau literare în acest sens. 


